Frode Kristoffersen

Frode Jelling Kristoffersen (født 9. august 1931 i Sønderborg, død 22. mars 2016 i Aabenraa) var en dansk journalist og konservativ politiker.

Han begynte som journalistlærling i Tønder Amtstidende i 1948, og fortsatte som journalist og redaksjonssekretær i flere dagsaviser, deriblant Jyllands-Posten. Fra 1968 var Kristoffersen i mange år utenrikskorrespondent for Danmarks Radio i Berlin, London, Bonn, Strasbourg og Brussel. I 1980 ble han programsjef for Radio Syd (DR) i Aabenraa. I 1993/1994 var han programleder for Frodes forunderlige rejse på DR, hvor han reiste rundt og skildret dagliglivet i medlemslandene i det nylig utvidede EU. Serien samlet rundt 1 million seere for hvert program.

Kristoffersen avløste Claus Toksvig som medlem av Europaparlamentet i 1988, og satt frem til valget året etter. Etter sin fremste fjernsynssuksess ble Kristoffersen valgt til medlem av Europaparlamentet for perioden 1994–1999. Han var tilsluttet Det europeiske folkepartiets gruppe, og satt i parlamentets utvalg for utenriks-, sikkerhets- og forsvarssaker. Ved valget i 1999 gikk de konservative tilbake fra tre til ett mandat, og Kristoffersen ble ikke gjenvalgt.

Han avgikk med pensjon fra DR ved utgangen av 1999. Han utga bøker om Sønderjylland og om sine erindringer fra journalistikk og politikk.

Referanser

Eksterne lenker 
 

Medlemmer av Europaparlamentet
Det Konservative Folkeparti-politikere
Danske journalister
Personer fra Sønderborg